Η πρόσβαση ήταν εύκολη κατά την άφιξη μας, καθώς οι οδηγίες ήταν ακριβείς και η ηλεκτρονική κλειδαριά εύχρηστη. Το δωμάτιο μικρό , αλλά καλαίσθητο. Του έλειπαν κάποιες βασικές παροχές, όπως μαχαιροπίρουνα και ψυγείο. Το μπαλκόνι με το εξωτερικό τζακουζι κλέβουν την παράσταση. Βέβαια, είχαμε μια δυσκολία στη ρύθμιση της θερμοκρασίας στο τζακουζι και θα ήταν βοηθητικό να υπάρχουν κάποιες οδηγίες. Ο χώρος, επίσης, ήταν πολύ καθαρός. Το μόνο "παράπονο" είναι ότι ζητήσαμε μια μικρή παράταση στο check out , αλλά δεν λάβαμε ποτέ μια ακριβή απάντηση με αποτέλεσμα να μας χτυπήσει στις 11:10 η κυρία που καθάριζε και να σηκωθούμε άρον άρον. Σε γενικές γραμμές, όμως, είχαμε μία ωραία διαμονή.